stanford-oval/wikipedia huggingface dataset:
שהאביה
הערות שוליים

↑  C. R. Conder, Palestine Exploration Fund, H. H. Kitchener ,E. H. Palmer, The survey of Western Palestine: Arabic and English name lists collected during the survey, London: Committee of the Palestine Exploration Fund, 1881, עמ' 33
1 2  C. R. Conder, H. H. Kitchener, E. H. Palmer, W. Besant, The survey of western Palestine: memoirs of the topography, orography, hydrography, and archaeology, London: Committee of the Palestine exploration fund, 1883–1881, עמ' 94, 139
↑  الجيش الإسرائيلي ينذر سكان مبان في طير زبنا (الشهابية) وحومين الفوقا وصور باخلائها, الجمهورية (בערבית)
↑  מבט לטרור: חזבאללה, לבנון וסוריה (15 באפריל – 6 במאי 2024), באתר מרכז המידע למודיעין ולטרור על שם אלוף מאיר עמית, ‏6 במאי 2024
↑  باسل عبيد, ٢٥ إسم غريب عجيب لمناطق لبنانية… من الزلوطية لطير زبنا, بيروت.كوم, ‏2023-08-01 (בערבית)
אויגורים

| --- | --- |

 אוכלוסייה
 כ-10,300,000
 ריכוזי אוכלוסייה עיקריים
 הרפובליקה העממית של סין סין (שינג'יאנג) 10,001,302 (2010)  קזחסטןקזחסטן 223,100 (2009)  אוזבקיסטןאוזבקיסטן 55,220 (2008)  קירגיזסטן קירגיזסטן 49,000 (2009)  טורקיה טורקיה 19,300 (2010)  רוסיה רוסיה 3,696 (2010)  פקיסטן פקיסטן 3,000 (2009)  
 שפות
 אויגורית
 דת
 אסלאם סוני
 קבוצות אתניות קשורות
 עמים טורקיים אחרים
אויגורים ממחוז טורפן, דרום-מערב שינג'יאנג
האוּיְגוּרִים (באויגורית: ئۇيغۇر, הגייה: [ʊjˈʁʊr], בסינית: 维吾尔) הם עם טורקי ממרכז אסיה, הנאמד בכ-10 מיליון נפשות. כ-80% מהאויגורים מתגוררים בשינג'יאנג, מחוז אוטונומי בצפון-מערב סין, שם הם מהווים כמעט מחצית מהאוכלוסייה. באזור זה התקיימה האימפריה האויגורית במהלך המאות ה-8 וה-12 לספירה. נכון לשנת 2010 מרבית האויגורים הם מוסלמים סונים. מתוך 55 קבוצות המיעוטים המוכרות על ידי הממשל בסין, האויגורים הם הקבוצה החמישית בגודלה, ונכון לשנת 2010 הם מהווים כ-0.76% מכלל האוכלוסייה בסין.
היסטוריה

בעבר התקיימה באזור צפון סין של היום האימפריה האויגורית, אשר בין היתר השפיעה בצורה ניכרת על האימפריה המונגולית בתחילת דרכה. האויגירים האמינו בעבר בדתות סיניות קדומות. במהלך המאה ה-9, החלו רבים מהאויגורים להאמין בנצרות, בגרסתה האשורית המוקדמת, ואימצו לעצמם את הכתב הארמי. לאחר התמוטטות האימפריה שלהם, במהלך המאה ה-12, האויגורים התאסלמו. הם השפיעו רבות על המונגולים, ניתן לציין את הכתב הארמי-אויגורי אשר אומץ על ידי ג'ינגיס חאן ככתב הרשמי של אימפריה המונגולית, ובמהלך השנים נודע ככתב המונגולי. כיום האויגורים הם מוסלמים סונים ושפתם נכתבת באמצעות האלפבית הערבי, הקירילי, והלטיני.
האויגורים בגלות

קהילות של אויגורים בגלות קיימות בפקיסטן, אפגניסטן, רוסיה, קזחסטן, קירגיזסטן, מונגוליה, אוזבקיסטן, גרמניה, טורקיה וקבוצה קטנה במחוז חונאן בדרום-מרכז סין. ניתן למצוא רבעים אויגוריים בערים הסיניות הגדולות כגון שאנגחאי ובייג'ינג. בצפון אמריקה קיימות קהילות קטנות אך פעילות מאוד של אויגורים בעיקר בלוס אנג'לס, סן פרנסיסקו, ניו יורק, וושינגטון די. סי., טורונטו וונקובר. קבוצות הגולים השונות פועלות לכינונה של מדינה אויגורית עצמאית בחבל הגובל בפקיסטן ואפגניסטן, אותה הם מכנים מזרח טורקסטן.
הסכסוך הסיני-אויגורי

בשנת 1933 פרץ המרד האויגורי הראשון בשלטון הסיני. האויגורים דרשו עצמאות במחוז שינג'יאנג. כשנוסדה הרפובליקה העממית של סין באוקטובר 1949 זכו האויגורים לאוטונומיה חלקית באזורים בהם הם היוו רוב האוכלוסייה בשינג'יאנג. המתיחות בין האויגורים לשלטון הסיני נמשכה לאורך השנים. על אף שישנם אויגורים הנושאים במשרות ציבוריות במחוז [דרוש מקור], הכוח בפועל נמצא בידי קבוצת הרוב בסין - ההאן. למרות שעל פי החוק יש לאויגורים אוטונומיה, הם עדיין מנהלים מאבק חלוקה על משאבים כיוון שהם רוצים יותר שליטה בהקצאת המשאבים שלהם.
בתחילת יולי 2009 היו התנגשויות בין כוחות החוק של סין לבין מפגינים אויגורים בעיר אורומצ'י, בהתנגשויות נהרגו כ-200 אנשים. ב-1 במרץ 2014 נכנסה קבוצה של שמונה טרוריסטים לתחנת רכבת עמוסה בעיר קונמינג, בירת מחוז יונאן שבדרום סין, ודקרה למוות, באמצעות סכינים ומצ'טות, 29 נוסעים. באירוע זה גם נפצעו כ-140 אנשים. שום גוף לא לקח אחריות על האירוע, אך לטענת הרשויות מבצעי התקיפה היו אויגורים אם כי לא הוכח קשר לאויגורים פרט לדגל מזרח טורקסטאן שנמצא במקום. ב-29 ביולי 2014 התבצע אירוע דקירה נוסף, שבו נהרגו עשרות אזרחים.
לאחר תקופה מסוימת של התנגשויות אלימות השתנה היחס של השלטון הסיני לאויגורים והפך לאגרסיבי יותר. הממשלה כלאה ללא משפט מיליוני אויגורים במחנות חינוך מחדש. דיווחים שונים מעידים על מעשי עינויים כחלק מניסיון להרחיק את האסירים מזהותם האתנית ומאמונתם המוסלמית. לטענתה, דיווחים אלו ואחרים הביאו לכך שממשלת ארצות הברית הטילה סנקציות כלכליות על סין. עם זאת הטלת סנקציות היא אינטרס של ארצות הברית שנמצאת בחובות עצומים לסין ומהווה חלק ממלחמת הסחר בין המדינות. סין מבצעת מהלכים נוספים במטרה להחליש את הזהות האתנית הלא-סינית של האויגורים, כאשר בין היתר הראו צילומי לוויין שהממשל הרס בתי קברות מקומיים. עם התפתחות הטכנולוגיה של העשור השני של המאה ה-21, הקימה ממשלת סין מערך ריגול המוני בשינג'יאנג, הכולל פריסה רחבה במיוחד של מצלמות עם טכנולוגיית זיהוי פנים וזיהוי תנועה, תחנות משטרה וציוד האזנה, לצד רישום מפורט של התושבים מבחינת מידע ביומטרי, תמונות, במקרים מסוימים גם רישום ביולוגי המבוסס על איברים פנימיים וכן מעקב כללי אחר התנהגויות הנחשבות "חשודות" דוגמת כניסה לבית דרך דלת אחורית או יצירת קשר עם קרובי משפחה מחוץ לסין.
במחצית השנייה של העשור החלה ממשלת סין בהפעלה של מדיניות אגרסיבית להקטנת הילודה האויגורית. קודם לכן לא אכפה הממשלה את מדיניות צמצום הילודה הסינית על האויגורים ונפוצו בקרבם משפחות מרובות ילדים. מגוון פעולות בנושא דוגמת מעצר של הורים למשפחות מרובות ילדים ושליחת ילדיהם לבתי יתומים, גרמו לירידה של למעלה מ-60% בשיעור הילודה בין השנים 2015 ו-2018.
בשנת 2018 דיווחה ועדה של האו"ם בז'נבה כי סין מחזיקה כמיליון אויגורים במחנות סודיים לחינוך מחדש במחוז שינג'יאנג.
בשנת 2020 פרסם המרכז למדיניות גלובלית בוושינגטון שהרשויות בסין העבירו מאות אלפי אויגורים בשיאנג'ינג לעבודה בכפייה בקטיף כותנה. בייג'ינג הכחישה וטענה שמדובר ב"מניפולציה של ארצות הברית".
הערות שוליים

↑  Stanley W. Toops (5 דצמ' 2013). "Chapter 4 - Where Inner Asia Meets Outer Asia".  In Susan M. Walcott; Corey Johnson (eds.). Eurasian Corridors of Interconnection: From the South China to the Caspian Sea. Routledge. p. 65. ISBN 978-0415857710. {{cite book}}:  (עזרה)
↑  Агентство Республики Казахстан по статистике :Итоги переписи населения Республики Казахстан 2009 года ... Численность населения Республики Казахстан по итогам переписи населения 2009 года на момент счета на 12 часов ночи с 24 на 25 февраля 2009г. составила 16004,8 тыс. человек . Доля уйгуров в общей численности населения страны составила – 1,4%.Численность казахов увеличилась по сравнению с предыдущей переписью на 26,1% и составила 10098,6 тыс. человек. Увеличилась численность узбеков на 23,3%, составив 457,2 тыс. человек, уйгур - на 6%, составив 223,1 тыс. человек. Снизилась численность русских на 15,3%, составив 3797,0 тыс. человек; немцев - на 49,6%, составив 178,2 тыс. человек; украинцев – на 39,1%, составив 333,2 тыс. человек; татар – на 18,4%, составив 203,3 тыс. человек; других этносов – на 5,8%, составив 714,2 тыс. человек.
↑  "Перепись населения России 2010 года". נבדק ב-2014-03-03.
↑  2000 年人口普查中国民族人口资料，民族出版社，2003/9 ISBN 7-105-05425-5)
↑  הידיעה באתר BBC
↑  ynet והסוכנויות, מחנות המוסלמים בסין: סנקציות חדשות מארה"ב, באתר ynet, 10 באוקטובר 2019
↑  עומר כביר, טביעות אצבע? בסין דורשים מאנשים גם צילומי איברים פנימיים, באתר כלכליסט, 10 ביולי 2019
1 2  AP, עיקורים והפלות: המבצע הסיני נגד ילודת מוסלמים, באתר ynet, 29 ביוני 2020
↑  כחצי מיליון מוסלמים גויסו בכפייה לקטיף כותנה בסין, באתר ynet, 15 בדצמבר 2020
| --- | --- |
בקרת זהויות :  NLI: 987007558409405171  GND: 4061491-8  LCCN: sh85139324  NDL: 00573970  NKC: ph323744  SUDOC: 029542758
חשיפה (צילום)

תמונה שצולמה באמצעות חשיפה ארוכה עם שימוש בצמר פלדה בוער בתנועה סיבובית
חשיפת יתר במקרה זה גרמה להבהרת התמונה ולאיבוד הצבעים המקוריים של האובייקט המצולם.
כוכבים בחשיפה ארוכה
בצילום, חשיפה היא סך כל כמות האור המגיעה אל סרט הצילום או אל חיישן האור, בעת יצירת התמונה. חשיפה נמדדת ביחידות של לוקס-שנייה, ונקבעת על ידי זמן החשיפה (מהירות התריס) וכמות האור (מפתח הצמצם). שקלול שני גורמים אלו יחד קובע את ערך החשיפה (EV), אותו מודדים ב"סטופים".
תמונה של עץ הדר שצולמה בטכניקת "חשיפה ארוכה", על ידי סיבוב המצלמה בעת פתיחת התריס
חשיפה מאוזנת

כניסה של אור רב וקליטתו על ידי חיישן האור גורמת לחשיפת יתר - סינוור התמונה ו"השטחתה". מצד שני, כמות אור לא מספקת תיצור תמונה מוחשכת ואיבוד פרטים (חשיפת חסר).
חשיפה מאוזנת תלויה בראש ובראשונה ברגישות חיישן האור. כשמדובר בסרט צילום, רגישותו נמדדת ביחידות שנקבעו על ידי ארגון התקינה הבינלאומי (ISO) (ונקראות על שמו - יחידות ISO) המבטאות מהירות סרט. ככל שמספר ה-ISO גבוה יותר רגישותו גדולה יותר והחשיפה הדרושה מועטה יותר. במצלמות דיגיטליות ניתן לקבוע את מידת הרגישות של חיישן ה-CCD המיוצגת גם היא בערכי ISO. רגישות גבוהה מדי גורמת לגרעיניות של התמונה בצילום פילם או רעש בצילום דיגיטלי ולכן רצוי לבחור ברגישות הנמוכה ביותר המספיקה לתנאי התאורה.
בתנאי תאורה של יום בהיר ומפתח צמצם של f/16, כלל אצבע לחשיפה נכונה קובע שעל מהירות התריס להיות הערך הקרוב ביותר לאחד חלקי ערך ה-ISO (מהירות הסרט), כלומר 1/125 שנייה במקרה של ISO 100.
החשיפה הנדרשת תלויה גם באפקט הוויזואלי אליו שואף הצלם והיא מהווה כלי נוסף בארגז הכלים שלו, המאפשר לו ביטוי ייחודי ויצירתי.
שליטה במידת החשיפה

שני מנגנונים שולטים על כמות האור הנכנסת: הצמצם (שפועל כמו האישון) וזמן החשיפה, המכונה מהירות התריס. מיפתח הצמצם, שנקרא F number, נמדד באורך המוקד במילימטרים חלקי קוטר מפתח הצמצם במילימטרים (בין f/1.4 ל-f/32) ואילו מהירות התריס נמדדת בחלקי השנייה (בין מספר שניות עד ל-1/8000 שנייה). על שני משתנים אלו להיות ביחס הפוך זה לזה כך שככל שהאחד יאפשר כניסת אור מרובה יותר, השני יצמצמה, וההפך. ניתן ליצור תמונות שונות בתכלית אך בעלות חשיפה זהה על ידי מעבר בין שני הקצוות: מיפתח צמצם גדול עם זמן חשיפה קצר (למשל מיפתח צמצם של 1.4 וזמן חשיפה של 1/1000 שניות), ומיפתח צמצם קטן עם זמן חשיפה ארוך (למשל מיפתח צמצם של 16 וזמן חשיפה של 1/60 שנייה). צמצם סגור ומהירות תריס נמוכה (זמן חשיפה ארוך), יתנו עומק שדה גדול (מרחק ארוך) מחד, וימרחו תנועה מאידך. לעומת זאת, צמצם פתוח ומהירות תריס גבוהה (זמן חשיפה קצר) יתנו עומק שדה רדוד (מרחק קצר) מחד ותמונה "קפואה" מאידך. מהירות תריס גבוהה מאוד (זמן חשיפה קצר של פחות מ-1/4000 שנייה), תקפיא את התמונה.
אמצעי עזר

צילום לילה מחייב מהירות תריס נמוכה מאוד (זמן חשיפה ארוך של כמה שניות). בצילום במהירות תריס נמוכה יש להיעזר בחצובה, מאחר שכל תזוזה קלה של הצלם גורמת ל"מריחה" של התמונה על סרט הצילום וטשטושה. ניתן לצלם באור יום במהירות תריס נמוכה על ידי שימוש במסנן ND.
דרך נוספת לצלם בתנאי ראות גרועים או בלילה היא באמצעות מבזק (פלאש). הצילום עם מבזק אינו פשוט. והוא עלול לגרום לחשיפת יתר או חסר. לעיתים משתמשים במבזק צידי, המדגיש צללים ונותן ממד של עומק לתמונה. שילוב של מבזק עם מהירות תריס נמוכה מאפשר לכידת דמות קרובה המוארת רגעית על ידי הפלאש, יחד עם רקע מרוחק יותר ומואר פחות.
ברוב המצלמות כיום יש מנגנונים ממוחשבים של תוכניות צילום (סצנות). כדי לעזור לצלם החובב ואף המקצועי לקבוע את מיפתח הצמצם ומהירות התריס באופן אוטומטי או חצי אוטומטי (קביעת אחד מהם באופן ידני וחישוב אוטומטי של השני).
ראו גם

מצלמה
צילום
צמצם
מבזק
חצובה
זמני חשיפה שונים בצילום לילה. המספרים מציינים את זמן החשיפה בשניות.
"מריחה" של התמונה הנגרמת על ידי צילום תנועה תוך זמן חשיפה ארוך
"פסל ים" שבחוף אכזיב, כפי שצולם בשעת לילה, באמצעות חשיפה ארוכה. החשיפה הארוכה אפשרה לצלם ללכוד אור בכמות המספיקה ליצירת תצלום ללא תוספת תאורה מלאכותית.
חוגי סיירות

חוגי הסיירוּת הם ארגוני נוער ישראלים המקנים מיומנויות סיור ומיומנויות אישיות אחרות. חלק מרכזי בפעילות הארגונים מוקדש להיכרות עם נופי ישראל באמצעות טיולים רגליים.
הטיולים מתרחשים אחת לחודש ובחגים, כאשר הקבוצות הדתיות מטיילות בימי חול.
סמל חוגי הסיירות של הקק"ל על שם אורי מימון
חוגי הסיירות הוקמו בשנת 1974 על ידי האגודה ע"ש אורי מימון, אך זמן קצר לאחר מכן חברו לחברה להגנת הטבע. בשנת 1997, פוצל הארגון בעקבות מחלוקות אידאולוגיות שונות ובעיות כלכליות, וכיום ישנם חוגי סיירות של "החברה להגנת הטבע", וחוגי סיירות של "הקרן הקיימת לישראל" ע"ש אורי מימון. חוגי הסיירות מיועדים לחניכים מכיתה ד' עד י"ב, בקק"ל ובחברה להגנת הטבע, אך פועלים גם "חוגי טבע" המיועדים לילדים צעירים יותר.
רקע

חוגי הסיירות הוקמו כמפעל הנצחה לזכר אורי מימון, שנפל במלחמת יום הכיפורים.
מימון, יליד חיפה, היה בוגר בית הספר הריאלי וחניך תנועת הצופים. את שירותו הצבאי עשה בנח"ל המוצנח, היה חבר גרעין בקיבוץ חצרים ובתום שירותו התנדב בעיירת הפיתוח ירוחם כמדריך נוער. בהמשך, ובמקביל ללימודיו באוניברסיטה, עבד במשרד החינוך כרכז פעילות תרבותית בעיירות הפיתוח ומאוחר יותר שימש כעוזרו האישי של מנכ"ל משרד החינוך אלעד פלד.
בניגוד לתנועות נוער, בחוגי הסיירות ניתנת עצמאות כמעט מלאה לחניכים מגיל צעיר יחסית וחופש הפעולה שלהם בטיולים גדול מאוד. החניכים רוכשים מיומנות בהדלקת אש ובבישול מזון בשטח באופן עצמאי, בניווט ובשלל כישורי שדה אחרים. הדברים נלמדים באופן פעיל ובלתי אמצעי תוך כדי התנסות אישית וקבוצתית.
הפילוג בין האגודה ע"ש אורי מיימון ובין החברה להגנת הטבע

בקיץ 1997 החליטו ראשי חוגי הסיירות וראשי האגודה ע"ש אורי מימון לפרוש מן החברה להגנת הטבע.
אנשי חוגי הסיירות הביעו חוסר שביעות רצון מסדר העדיפויות של "החברה להגנת הטבע" שהעדיפה מאבקים ירוקים על פני חינוך נוער וטענו שהחברה להגנת הטבע השתמשה בתקציבים של "חוגי הסיירות" (בין אם נאספו מהורי החניכים ובין אם התקבלו על ידי משרד החינוך או המועצות המקומיות בהן פעלו החוגים) לטובת מאבקיה הירוקים.
לעומת זאת, נטען שהפרישה מהחברה להגנת הטבע הייתה במסגרת מאבק בחברה כדי להחליש את ההתנגדות להפשרת שטחים ירוקים לבנייה. נטען גם שלצוות המדריכים והרכזים הובטחו תנאים טובים יותר ושכר גבוה יותר עם הפרישה, אך בפועל לא ניתן שכר גבוה יותר אלא אף נמוך במעט מן השכר ששילמה החברה להגנת הטבע.
בתחילה הפעילה האגודה את חוגיה באופן עצמאי אך לאחר כשנה עקב קשיים תקציבים נכנסה האגודה לשותפות עם הקק"ל ויצרו את חוגי סיירות של קק"ל, אשר היה מעוניין בארגון נוער משלו (באותה תקופה התקיים ארגון בשם "נוער קק"ל", אך תפוצתו הייתה קטנה למדי). שותפות זו עוררה תרעומת בקרב חלק מאנשי חוגי הסיירות, שכן הקק"ל לא נתפס כ"ארגון ירוק".
מטרות חוגי הסיירות

הנחלת אהבת הארץ והכרתה דרך טיולים.
חינוך לשמירת טבע ואיכות הסביבה והכרה בצורך ההולך וגובר לשמור עליהם.
הענקת כלים שיאפשרו לחניכים להפוך למטיילים עצמאיים.
חינוך לציונות ולמעורבות בחברה הישראלית.
הקניית כישורי חיים ויכולות בין-אישיות.
סיוע בקליטת עולים.
גיבוש חברתי בין חברי הקבוצה וקבלת השונה.
חוגי הסיירות מצהירים שהם פועלים למען שמירה על ערכי הטבע והנוף והדאגה לאיכות הסביבה. בין השאר מקיימים החוגים פעילויות מיחזור וניקיון חופים ונחלים, וגם משתפים פעולה עם ארגונים סביבתיים בשימור הטבע.
מבנה החוגים

הפעילות בחוגים מיועדת לחניכים בכיתות ד' עד י"ב. כאשר י' עד יב' הם מדריכים ו-ד' עד ט' הם חניכים. החוגים ממוספרים על סמך האזור בו הם פועלים ולכל קבוצה יש שם מיוחד שהם בוחרים לעצמה. החניכים נפגשים אחת לשבוע בקבוצות קטנות גילאיות, ופעם בחודש מטיילים. בטיולים ובמחנות מועברים תכנים שמטרתם הכרות עם אזור הטיול על המיוחד בו, כמו הגאולוגיה, הבוטניקה, הזואולוגיה, האקולוגיה וההיסטוריה של האזור. כמו כן לומדים החניכים תכנים הקשורים למיומנויות סיירות כגון ניווט, מעבר מכשולים, שדאות, והישרדות.
מלבד פעולות עצמאיות של קבוצות חוגי סיירות לשמירה על הטבע כגון בניקיון חופים, חניכי חוגי הסיירות ובמיוחד הבוגרים יותר באים במגע עם הציבור הרחב בפעילות החוגים. בחלק גדול מההפנינגים לשמירה על הטבע שמארגנת החברה להגנת הטבע החניכים לוקחים חלק פעיל בארגון המקום, הפעלת פינות יצירה, הסברה ואף בישולי שדה.
חלק מהמדריכים בחוגים, ובייחוד אלה המדריכים קבוצות בוגרות יותר, הם מדריכים בוגרים (סטודנטים ברובם). (כך לדוגמה, לחלק ניכר מן המדריכים יש רקע בבוטניקה, זואולוגיה, גאולוגיה, הוראת דרך וכו', ורבים הם בוגרי יחידות-שדה בצה"ל). מסיבה זו אין החוגים מוכרים בתור תנועת נוער, הם אינם מקבלים כספים ממשלתיים אשר תנועות הנוער האחרות מקבלות, והעלות לפעולות ולטיולים יותר גבוהה.
חניכים מכיתה יא' יכולים לעבור מיונים וקורס הכשרה, הכוללים קורסים בבוטניקה, זואולוגיה, מתודיקה, גאולוגיה, היסטוריה, ובנוסף הם עוברים גם סדנת שטח, סדנת הישרדות בתנאים קשים, ולהיעשות מדריכים של חניכים צעירים יותר. חניכים בוגרים שסיימו את לימודיהם בתיכון יכולים לדחות בשנה את גיוסם לצבא ולהצטרף למסלולי המשך: שנת שירות או גרעינים המוצבים ביישובים שונים ברחבי הארץ ותורמים לקהילה בדרכים שונות: שיעורי טבע והעשרה בבתי ספר, עבודה עם אוכלוסיות בעלות צרכים מיוחדים ועוד, זאת בנוסף להדרכת קבוצות ילדים באופן הרגיל.
קונראד מורגן

| --- | --- |

 לידה:  8 ביוני 1909 פרנקפורט, הקיסרות הגרמנית 
 פטירה:  4 בפברואר 1982 (בגיל 72) פרנקפורט, גרמניה המערבית 
 מדינה:  גרמניה גרמניה
 מפלגה:  המפלגה הנאצית 
 
גאורג קונראד מורגֵן (בגרמנית: Georg Konrad Morgen;‏ 8 ביוני 1909 – 4 בפברואר 1982) היה דוקטור למשפטים גרמני, חוקר ושופט של האס אס בדרגת אוברשטורמבאנפירר. במסגרת תפקידו חקר פשעים שבוצעו במחנות ריכוז והשמדה נאציים.
ביוגרפיה

נולד בפרנקפורט, לאב עובד רכבת, סיים לימודים אקדמיים באוניברסיטת פרנקפורט ובאקדמיה למשפט בינלאומי בהאג ולאחר מכן התמנה לשופט בבית המשפט המחוזי בשטטין. בשנת 1936, כשנה לאחר שנפגש לראשונה עם אדולף היטלר, פרסם ספר אנטי מלחמתי, בהדפסה ממלכתית, בשם "תעמולה מלחמתית ואיך למנוע מלחמה". בספר התריע נגד תהליך ההתחמשות של גרמניה. באותה תקופה נחשב בעיני רבים כפציפיסט. עקב סכסוך עם שופט מחוזי עבר למחלקה המשפטית של האס אס ומונה שם לשופט.
ביוגרפיה > פעילותו בזמן המלחמה

עם פרוץ מלחמת העולם השנייה שירת בוואפן אס אס ובשנת 1940 מונה לשופט בבית הדין של האס אס שבמינכן.
מתחילת 1941 הועבר לבית הדין של האס אס והמשטרה בקראקאו. בשנת 1942 פוטר מתפקידו בידי הימלר, הורד מדרגת קצין לדרגת טוראי ונשלח לחזית המזרחית.
ממאי 1943 הטיל עליו הימלר לחקור חשדות לשחיתות בקרב מפקדים ועובדים של מחנות ריכוז שונים במסגרת המטה הפלילי של משטרת הרייך (RKPA) בברלין. תפקיד זה אפשר לו לעבוד עם כריסטיאן וירט ולהכיר מקרוב את מנגנון ומדיניות ההשמדה הנאצית. מורגן עסק במקרים בהם סגל המחנות עשה רווחים בשוק השחור או גנב רכוש של הקורבנות. נאסר עליו לערוך חקירות בתחום הפוליטי.
בתקופה זו חשף מעשי שחיתות של מפקד מחנה הריכוז בוכנוואלד, קארל קוך ואשתו, אילזה קוך. שניהם הועמדו לדין עקב כך. קארל קוך הורשע, נידון למוות, הועבר מתפקידו והוצא להורג בסוף אפריל 1945. גם רופא המחנה, וולדמאר הופן, הועמד לדין באשמה של רצח אסירים ושומרים (מחשש שיעידו נגד קוך), הורשע ונידון למוות. במקרה זה, גזר הדין לא הוצא לפועל עקב מחסור ברופאים.
מורגן חקר מקרי שחיתות נוספים במחנות מיידאנק, פלוסנבירג ודכאו.
בשנת 1944 פתח בחקירה נגד מפקד מחנה ההשמדה אושוויץ, רודולף פרנץ הס. במהלך החקירה נעלם עוזרו, גרהרד פוטש ולא נראה עוד. יש הטוענים שניסו לגרום לו להפסיק את פעילותו, מכיוון שזמן קצר לאחר מכן עלו באש מגוריו במחנה.
נראה שמורגן עשה מלאכתו באופן יסודי למדי מכיוון שתוך פחות משנה נתבקש על ידי הימלר להפסיק את חקירותיו. בסתיו 1944 מונה לתפקיד שופט אס אס ראשי בקראקאו, עקב כך היה מחנה אושוויץ בתחום סמכותו. בשנת 1945 הועבר לברסלאו לשמש בתפקיד זהה.
ביוגרפיה > לאחר המלחמה

מורגן הסגיר עצמו לידי היחידה האמריקנית לריגול נגדי (CIC) והושם במעצר בדכאו על היותו חבר האס אס.
במשפטי נירנברג העיד באוגוסט 1946 כעד הגנה ותיאר את מחנה הריכוז בוכנוואלד כמקום כמעט נורמלי.
על השאלה האם האס אס הוא ארגון פושע טען מורגן שההוראה להקמת מחנות ההשמדה סוביבור, טרבלינקה ובלז'ץ הגיעה ישירות מהיטלר.
גם במשפט פוהל העיד באוגוסט 1947 כעד הגנה.
מורגן טען שלחם למען הצדק בזמן המלחמה והביא כהוכחה כ-800 חקירות פליליות אותן ערך במשך שנתיים (במקרים מסוימים המשיך בחקירותיו למרות הוראותיו של היטלר). חקירותיו הביאו לכ-200 הרשעות.
במשפט אושוויץ הראשון בתחילת שנות ה-60 המעיט בעובדת היותו חבר באס אס.
עבד כעורך דין בפרנקפורט והיה רשום בלשכת עורכי הדין שם עד ינואר 1979.
מורגן מת בפרנקפורט ב-4 בפברואר 1982.
הערכת פועלו

דמותו של מורגן נותרה שנויה במחלוקת - מצד אחד, בעלות-הברית היו מעוניינות בעדותו בנירנברג ובאינפורמציה שחשף על צמרת השלטון הנאצי, ונטו לדון אותו לכף זכות (מעמד זה הועם כאשר סירב להעיד נגד אילזה קוך, למרות לחצים ואיומים על חייו, בטענה שאין לו הוכחה ברורה על אשמתה). מצד שני, מורגן בעדותו הסביר בפירוט כי לא הייתה לו שום יכולת לפעול כנגד מעשי הזוועה במחנות הריכוז, משום שההוראה הגיעה ישירות ממטהו של היטלר, וכך גם לגבי "המתות החסד", שהיו חלק ממדיניות רשמית. פעילותו העיקרית עסקה במה שכינה "המתות שרירותיות", מצידם של קצינים נאציים. על כך מתח עליו היינץ הֶנֵה (Heinz Höhne), היסטוריון גרמני, ביקורת חריפה בספרו Der Orden unter dem Totenkopf: Die Geschichte der SS, בו הוא טען כי מורגן נלחם בשחיתות פנימית בלבד, ולא ניסה לערער או להילחם במכונת ההשמדה עצמה.
ריס מקלנגן

ריס ג'ושוע מקלנגן (BEM) (באירית: (BEM) Rhys Joshua McClenaghan; נולד ב-21 ביולי 1999) הוא מתעמל אירי המתחרה עבור אירלנד וצפון אירלנד. האלוף האולימפי (פריז 2024) בסוס הסמוכות. פעמיים ברציפות אלוף העולם (2022 ו-2023), זוכה מדליית ארד באליפות העולם (2019), פעמיים אלוף אירופה (2018 ו-2023) ואלוף משחקי חבר העמים (גולד קוסט 2018) בתרגיל סוס סמוכות ובכך היה למתעמל האירי הראשון שזכה במדליית זהב באליפות עולם ובמדליית זהב באליפות אירופה.
ביוגרפיה

מקלנגן נולד במחוז דאון שבצפון אירלנד לטרייסי ודני מקלנגן. הוא התאמן במועדון ההתעמלות רת'גייל שבבנגור. בהמשך עבר לדבלין כדי להתאמן במכון האירי לספורט באבוטסטון. הוא מתאמן בהדרכתו של לוק קרסון.
ביוגרפיה > 2016

באליפות בריטניה בהתעמלות שנערכה בשנת 2016 זכה במדליית ארד בתרגיל סוס הסמוכות, אחרי המדליסטים האולימפיים לואיס סמית' ומקס ויטלוק. באותה שנה, באליפות אירופה לנוער זכה במדליית כסף בתרגיל סוס הסמוכות.
ביוגרפיה > 2018 > אלוף אירופה ואלוף משחקי חבר העמים

במשחקי חבר העמים שנערכו בגולד קוסט, אוסטרליה בשנת 2018 זכה במדליית זהב בתרגיל סוס הסמוכות וניצח את האלוף האולימפי ואלוף העולם המכהן, מקס ויטלוק מבריטניה, בשל ביצוע טוב יותר למרות שלשניהם היה ניקוד זהה של 15.100 נק'. הייתה זו המדליה הראשונה בהתעמלות של צפון אירלנד במשחקי חבר העמים הבריטי. באליפות אירופה שנערכה בגלאזגו אותה שנה (אנ') הוא זכה במדליית זהב בתרגיל סוס הסמוכות בתוצאה של 15.300 נק', לפני רוברט זליגמן מקרואטיה (14.866 נק') וסשו ברטונציי מסלובניה (14.866 נק') והפך לאלוף אירופה הראשון של אירלנד.
ביוגרפיה > 2019 > מדליית ארד באליפות עולם

באליפות העולם בהתעמלות שנערכה בשטוטגרט באוקטובר 2019 זכה במדליית ארד בתרגיל סוס הסמוכות בתוצאה של 15.400 נק', אחרי מקס ויטלוק מבריטניה (15.500 נק') ולי צ'יקאי מטייפה (15.433 נק'), הראשונה אי פעם של אירלנד ובכך היה למתעמל המעוטר ביותר של אירלנד בכל הזמנים.
ביוגרפיה > 2021

באולימפיאדת טוקיו (2020) סיים במקום שביעי בתרגיל סוס הסמוכות בתוצאה של 13.100 נקודות. בשלב המוקדמות הוא עלה מהמקום השני בתוצאה של 15.266 נקודות.
הישגים ואתרים

בינואר 2021 הוענקה למקלנגן מדליית האימפריה הבריטית (אנ') כאות הוקרה על הישגיו בתחום ההתעמלות.
הערות שוליים

↑  "No. 63218" (עמ' N34), לונדון גאזט, ‏31 בדצמבר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריס מקלנגן".
מחנות עבודה בקוריאה הצפונית

מחנות עבודה בקוריאה הצפונית (בקוריאנית: 관리소, קרי "קוואנליסו") הם מתחמים ומבנים המשמשים לכליאת אוכלוסיות מסוימות בקוריאה הצפונית. לפי כלי תקשורת שונים, שבסיסיהם מחוץ לקוריאה הצפונית, ישנם במחנות עבודה אלו בין 150 ל-200 אלף אסירים. בניגוד למשטרים טוטליטריים אחרים, בקוריאה הצפונית גם משפחותיהם של המואשמים נשלחים למחנות אלו, כולל אחאים, ילדים, אחיינים ונכדים של מי שהואשמו בהתנגדות למשטר.
דוגמאות למחנות עבודה

מחנה 22. הגדול מבין המחנות לפי ההערכות שכנו בו כ-50 אלף איש. וישנן שמועות שהוא נסגר
מחנה 14. בצפון מזרח המדינה. נחשב למחנה בו התנאים הכי קשים. ממנה זה הצליח לברוח שין דונג היוק
התנאים במחנות

ימי עבודה קשים - בין 14 ל-19 שעות בתעשייה, בחקלאות ובמכרות. ללא תנאים סניטריים.
המזון דל. כ-150 גרם של תירס ביום. לכן האסירים היו אוכלים עכברים עכברושים נחשים וחרקים.
דוגמאות למקרי זוועה שהתרחשו במחנות

משפחה שלמה הוכנסה לתא גזים שקוף.
אחד הקצינים ציווה על אחת האסירות לתת ל-50 נשים בריאות כרוב מורעל. אכילת הכרוב גרמה סבל לאותן נשים ולאחר 20 דקות כולן מתו.
אסירים נאלצו לראות את בני משפחותיהם מעונים ומוצאים להורג.
כלובים בהם האסירים יכולים רק לשבת, ונמצאים בהם ימים אחדים.
התעללות בנשים הרות. נשים שנכנסו להריון שלא בתיאום עם אנשי המחנה מופעלת עליהן אלימות קשה כדי להפיל את העובר.
לואיס הופמן

| --- | --- |

הופמן, 2015
 לידה:  3 ביוני 1997 (בן 27) ברגיש גלאדבאך, נורדריין-וסטפאליה, גרמניה 
 מדינה:  גרמניה 
 תקופת הפעילות:  מ-2006 
 פרסים והוקרה:  New Faces Award (2012)  Askania Award (2017)  Golden Camera Young Talent Award (2018)  פרס יופיטר (2018)  German Acting Award (2016)  פרס הסרט הבווארי (2014)  פרס בודיל (2016)  פרס יופיטר 
 פרופיל ב-IMDb
 
לואיס הופמן (בגרמנית: Louis Hofmann; נולד ב-3 ביוני 1997) הוא שחקן קולנוע וטלוויזיה גרמני, זוכה פרס בודיל לשחקן המשנה הטוב ביותר עבור תפקידו בסרט הדני משנת 2015 "ארץ המוקשים". הוא ידוע גם בתפקידו כיונאס בסדרת הטלוויזיה הגרמנית "אפל" של שירות הסטרימינג נטפליקס.
ביוגרפיה

הופמן נולד בבנסברג, מחוז ברגיש גלאדבאך, וגדל בקלן. הניסיון הראשון שלו מול המצלמה היה ב-"Servicezeit", תוכנית מגזין ערב ברשת הטלוויזיה WDR Fernsehen. הוא הופיע ככתב הנשלח להמליץ על פעילויות פנאי משפחתיות. אחרי שנתיים וחצי ככתב החליט להיות שחקן ופנה לסוכנות משחק. לאחר מכן הוא יוצג על ידי סוכנות שוורץ.